Jonas Stanaitis

**Jonas Stanaitis** (1919 m. rugsėjo 20 d. Matarnuose, Būblelių vls., Šakių aps. – 1997 m. balandžio 16 d.) – Lietuvos gydytojas chirurgas, habilituotas medicinos mokslų daktaras.

## Biografija
1939 m. baigė Alytaus valstybinę gimnaziją,1943 m. – Vytauto Didžiojo universitetą. 1944–1945 m. ambulatorijos vedėjas ir gydytojas Tauragės apskrityje, Šilalėje. 1945–1946 m. Žemaičių Naumiesčio ambulatorijos gydytojas. 1946–1951 m. Šakių apskrities ligoninės Zypliuose vyriausiasis gydytojas ir chirurginio skyriaus vedėjas. 1951–1952 m. Lazdijų ligoninės chirurginio skyriaus vedėjas. 1953–1955 m. Skuodo rajono ligoninės chirurginio skyriaus vedėjas. 1955–1963 m. Šilutės centrinės ligoninės chirurginio skyriaus vedėjas. 1963–1972 m. respublikinio tuberkuliozės mokslinio tyrimo instituto Vilniuje plaučių chirurgijos skyriaus vedėjas. 1972–1973 m. Vilniaus eksperimentinės ir klinikinės medicinos mokslinio tyrimo instituto vyresnysis mokslinis bendradarbis. 1973–1997 m.  Lietuvos sveikatos apsaugos ministerijos Patentų, licencijų, išradimų, racionalizacinių pasiūlymų ir įdiegimų skyriaus vedėjas. Palaidotas Alytaus rajono Krokialaukio kapinėse.

## Mokslinė veikla
Mokslinių darbų kryptis – traumatologija, krūtinės ląstos ir pilvo organų chirurgija. Šakių apskrities ligoninėje Zypliuose įkūrė chirurgijos skyrių. 1959 m. pirmasis Lietuvoje iš rajone dirbančių chirurgų apgynė medicinos mokslų kandidato disertaciją „Blauzdos kaulų lūžiai ir jų gydymas rajonuose“. Šilutėje įkūrė traumatologijos ir kraujo perpylimo skyrius. 2 išradimų ir 8 racionalizacinių pasiūlymų autorius bei bendraautoris, kelių dešimčių mokslo publikacijų autorius. 1958 m. sukūrė aparatą (nuo 1962 m. gamintą serijiniu būdu) blauzdos kaulų lūžiams atitaisyti (autorinis liudijimas Nr. 116108). 1970 m. sukūrė siurblį skysčiui iš krūtinės ląstos išsiurbti (autorinis liudijimas Nr. 2619421, 1970, 2 psl.). 1974 m. apgynė medicinos mokslų daktaro (habil. dr.) disertaciją „Pleuros empiemos diagnostika ir gydymas stacionaro sąlygomis“. Pasiūlė originalų empiemos chirurginį gydymą – hemipleurektomiją.
## Bibliografija

* *Pleuros empiema*. – Vilnius: Mokslas, 1977. – 87 p.: iliustr.
* *Riboti plaučių šešėliai* / Jonas Stanaitis, Vincas Lapinskas, Edmundas Bagdonas. – Vilnius: Mokslas, 1980. – 146 p.: iliustr.  
* *Urgentinė chirurgija*: (Krūtinės ląstos ir pilvo organų) / J. Brėdikis, P. Norkūnas, A. Lukoševičiūtė, J. Stanaitis, E. Bagdonas, J. Šošas, V. Kleiza/. Sudaryt. J. Stanaitis. – Vilnius: Mokslas, 1984. – 2016 p.: iliustr.; 2 t. – 1987. – 339 p.: iliustr.
* *Lietuvos chirurgijos istoriniai bruožai*. – Lietuvos chirurgijos istorija. Ūmus pankreatitas. Aktualijos. Varia:  Respublikos chirurgų konferencijos pranešimų medžiaga [1991, Kaunas] / Lietuvos Respublikos sveikatos apsaugos ministerija, Lietuvos Respublikos chirurgų draugija, Kauno medicinos akademija, Kauno chirurgų draugija; [redaktorius sudarytojas V. Vaškelis]  Kaunas: [Kauno medicinos akademija], 1991 (Kaunas: Aušra) 130, [2] p. ;
* *Traumatologija*: vadovas / A. Petrulis, S. Pranckevičius, J. Stanaitis, P. Baubinas, V. Baltaitis/. Sudaryt. J. Stanaitis. – Vilnius: Mokslo ir enciklopedijų leidykla, 1994. .  
* *Usnynas* [prisiminimai]. – Vilnius: Danielius, 2000. – 174 p.: iliustr.

## Įvertinimas

* 1977 m. bronzos medalis Maskvoje už siurblio skysčiui iš krūtinės ląstos išsiurbti išradimą (VDNX – pažymėjimas Nr. 61888, 21/XII-77 m.).
* 1993 m. suteiktas habilituoto medicinos daktaro vardas.
* 1995 m. už darbus krūtinės ląstos chirurgijoje II-me Lietuvos širdies ir krūtinės chirurgų draugijos (*Societas chirurgica cardiothoracalis Lithuaniae*) suvažiavime buvo išrinktas Garbės nariu.

## Šaltiniai
* Dr. Jono Stanaičio knyga „Usnynas“ / R. Vilimaitė // Lietuvos aidas. – 2002, lapkr. 18, p. 14;
* Lietuvos mokslo potencialas. Biomedicinos mokslai. Lietuvos mokslininkų (registruojamų pagal išduotus mokslo laipsnių diplomus) sąrašas/ habilituotas daktaras Jonas Stanaitis. Prieiga per internetą: ;
* Mūsų gydytojai. Žinynas/ Red. kol.: G. Česnys ir kt. – Lietuvos gydytojų sąjunga, 1998, p. 251;
* Profesoriaus Prano Norkūno mokslinė mokykla // Lietuvos mokslinės mokyklos (1945–1990) / Vilniaus universitetas. [Komunikacijos fakultetas; sudarytoja ir įvadinio straipsnio autorė Ona Voverienė] – Vilnius: [Mokslo aidai], 2002, P. 269–273;
* Stanaitis, Jonas. Prieiga internete: ;
* Sveikatos mokslai. Nr. 4 – Vilnius, 2019, P. 167–168;
* 
* 
* Žymūs žmonės. Prieiga prie interneto: .